Diari Oficial de la Generalitat Valenciana


Sumari del DOGV 5116, del 18-10-2005 (2005/11950)

RESOLUCIÓ de 20 de setembre de 2005, de la Direcció General de Seguretat Industrial i Consum, per la qual es modifica la Resolució de 18 de juny de 2001, de la Direcció General d'Indústria i Energia, per la qual es determina la composició de la Comissió Tècnica prevista en l'Orde de 17 de maig de 2001, de la Conselleria d'Indústria i Comerç, per la qual s'establix el procediment d'actuació dels organismes de control en la realització de les inspeccions periòdiques d'ascensors i grues torre en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/11120


Data del document
:   20-09-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * Seguretat i Promoció Industrial Valenciana, SA
    * ascensor
    * norma tècnica
    * norma de seguretat
    * legislació
    * material d'elevació

RESOLUCIÓ de 20 de setembre de 2005, de la Direcció General de Seguretat Industrial i Consum, per la qual es modifica la Resolució de 18 de juny de 2001, de la Direcció General d'Indústria i Energia, per la qual es determina la composició de la Comissió Tècnica prevista en l'Orde de 17 de maig de 2001, de la Conselleria d'Indústria i Comerç, per la qual s'establix el procediment d'actuació dels organismes de control en la realització de les inspeccions periòdiques d'ascensors i grues torre en l'àmbit de la Comunitat Valenciana. [2005/X11087]
  
Establerta la composició de la Comissió Tècnica prevista en l'Orde de 17 de maig de 2001, de la Conselleria d'Indústria i Comerç, relativa a actuacions d'organismes de control en la realització de les inspeccions periòdiques d'ascensors i grues torre a la Comunitat Valenciana, mitjançant Resolució de la Direcció General d'Indústria i Energia de 18 de juny de 2001.
  
Vist que, d'acord amb l'apartat segon de la disposició final primera de 17 de maig de 2001, és el director general d'Indústria i Energia l'òrgan competent per a dictar totes les resolucions que calga per al desplegament de la mencionada orde.
  
Atés el Decret 133/2004, de 3 de setembre, del Consell de la Generalitat Valenciana, pel qual s'establix l'estructura orgànica de la Presidència i de les conselleries de l'administració de la Generalitat, i en concret l'article 54, en el qual s'indica que la Direcció General de Seguretat Industrial i Consum exercirà les funcions en matèria de seguretat industrial i de protecció i defensa dels consumidors i usuaris, resolc:
  
Modificar els apartats 2n i 3r de la Resolució de 18 de juny de 2001, de la Direcció General d'Indústria i Energia, per la qual es determina la composició de la Comissió Tècnica prevista en l'Orde de 17 de maig de 2001, de la Conselleria d'Indústria i Comerç, per la qual s'establix el procediment d'actuació dels organismes de control en la realització de les inspeccions periòdiques d'ascensors i grues torre en l'àmbit de la Comunitat Valenciana, que queda amb la següent redacció.
  
«2n. La Comissió Tècnica estarà composta per:
  
El director general de Seguretat Industrial i Consum.
  
Un tècnic del Servici de Seguretat Industrial.
  
Un tècnic de cada un dels servicis territorials d'Indústria i Seguretat Industrial.
  
Un tècnic de Sepiva.
  
Dos representants de l'Associació d'Organismes de Control de la Comunitat Valenciana.
  
Dos representants de la Federació d'Ascensors de la Comunitat Valenciana.
  
Un representant de l'Associació de Xicotets i Mitjans Empresaris Ascensoristes.
  
Un representant de l'Associació d'Instal·ladors i Arrendataris de Grues denominada Instal·ladors i Conservadors de Grues Torre Associats.
  
3r. El president de la Comissió serà el director general de Seguretat Industrial i Consum i actuarà com a secretari el tècnic del Servici de Seguretat Industrial. Les normes de funcionament s'establiran en la primera reunió per mitjà d'acord de la majoria simple dels membres assistents».
  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Empresa de la Conselleria d'Empresa, Universitat i Ciència, en el termini d'un mes comptat des de l'endemà de la notificació, d'acord amb el que s'establix en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.